Document ID: /roh_data/filtered/fineweb-2-filterrobots_roh.jsonl.gz/40966

A Malans duai il provediment cun aua da baiver vegnir sanà. Per quest intent ha la radunanza communala approvà gievgia saira in credit da 800’000 francs. I sa tracta d'in credit per l'emprima etappa da las mesiras per ina sanaziun.
Quint annual 2019
Plinavant ha il suveran da la vischnanca approvà il quint annual per il 2019, quel serra cun in gudogn da 1,3 milliuns francs. Il cashflow munta a radund 1,19 milliuns francs. Las investiziuns nettas sa movan tar 113'000 francs e han pudì vegnir finanziadas cumplettamain or dals cashflow.
Elecziun cussegl scola
Adrian Sommer è vegnì elegì da nov en il cussegl da scola, quai cun 53 vuschs. El remplazza Markus Dieth, che ha demissiunà ord motivs da sanadad. La segunda elecziun substitutiva han ins stuì spustar ord mancanza da propostas d'elecziun.